Noreen Noor

Noreen Noor atau nama sebenar, Noraini Mohamad Noor (1959 - 22 Oktober 2013) merupakan salah seorang penyanyi serta pelakon yang dilahirkan di Singapura sekitar 1970an hingga tahun 1980-an. Beliau juga pernah memenangi satu pertandingan nyanyian ketika berusia lima tahun dan ketika berkhidmat dengan Tenaga Nasional Berhad (TNB). 

Beliau telah mengeluarkan album pertamanya yang bertajuk Kepastian bersama syarikat rakaman Columbia Broadcast System (CBS) yang juga langkah pertamanya dalam bidang seni. Antara album yang dikeluarkan selepas itu ialah Dariku Untukmu, Air Mata dan Sunyi. Lagu-lagu beliau juga seringkali dimainkan di radio seperti lagu "Siang Terbayang Malam Merindu".

Selain daripada bernyanyi, beliau juga pernah menceburi bidang perfileman. Lakonan pertamanya adalah dalam filem Talak pada tahun 1984. Antara filem lain yang dibintangi beliau adalah seperti Hantu Siang (1986), Wira Angkasa (1987) dan Pelumba Malam (1989).

Noraini Mohamad Noor memiliki hubungan keluarga dan merupakan dua pupu kepada Datuk Khadijah Ibrahim atau Khaty dari sebelah ibu.

Noreen turut berlakon dalam filem Raya Tak Jadi! (2011) arahan Prof Madya A Razak Mohaideen.

Kehidupan peribadi
Noraini pernah berkahwin dengan (Dato K) Tengku Kamaruzzaman Ibni Sultan Abu Bakar, Baharuddin Ngah dan Datuk Mokhtar Ahmad meninggalkan dua anak, Danial Baharuddin, 22, dan Diyana Tihani, 11 (anak angkat).

Pada 22 Oktober 2013, jam 5.50 pagi, Noraini Mohamad Noor telah meninggal dunia di Hospital Pakar Ampang Puteri, Selangor akibat komplikasi buah pinggang dan jantung.,  Jenazahnya dikebumikan di kampung halamannya di Kampung Pulai, Serkam Pantai, Melaka selepas solat Zohor.

Diskografi bila azwir kembali lagi (1974)
 Album Kepastian (Album pertama) (1983)
 Dariku Untukmu (1984) air mata (1986)
 Mekar Kembali (1998)

Filemografi

Filem  
 Di Ambang kasih (1984)
 Talak (1984)
 Hantu Siang (1986)
 Balik Kampung (1986)
 Wira Angkasa (1987)
 Pelumba Malam (1989)
 Cinta Metropolitan (1996)
 Raya Tak Jadi! (2011)

Rujukan

Pautan luar
 'Tuhan beri saya semangat baru' – Noreen Noor.

Penyanyi wanita Singapura
Pelakon wanita Singapura
Kematian akibat serangan jantung